钦定古今图书集成/明伦汇编/交谊典/第071卷 > 宋册府元龟 > 《送东海孙尉诗序》唐·杨炯
## 钦定古今图书集成/明伦汇编/交谊典/第071卷 > 宋册府元龟 > 《送东海孙尉诗序》唐·杨炯

《东川孙尉》，文章动俗，符彩射人。官裁下士，宣大夫之
三德；运偶上皇，作东南之一尉。庸才扰扰，流俗喧喧，
谈远近为等差，俶中外为优劣。殊不知“三元合朔，九
州同轨。蓬瀛可访，还疑上苑之中；日月不占，更似灵
台之下。彼其之子，未为后时；凡我朋友，无劳疑别。”徒
以士之相见，人之相知，必欲轩盖逢迎，朝游夕处。亦
常烟波阻绝，风流雨散去矣孙侯，远离隔矣。但当晨
看旅雁，君逢系帛之书；夕望牵牛，余候乘槎之客。未
能免俗，何莫赋诗？缀集众篇，列之如左：